রাজ ও শুভশ্রীর হাউজ পার্টিতে খোশমেজাজে টলি সেলেবরা

কলকাতা: দুর্গাপুজোর সময় কিংবা পুজো পরবর্তী সময়ে বিজয়ার আড্ডা দিতে তারকারা আসর বসেছিল একাধিক তারকার বাড়িতে। তবে দীপাবলির সময় ফের এরমকই এক হাউজ পার্টি- আড্ডাতে মেতেছিলেন টলিপাড়ার অনেকেই। এবারের ‘হোস্ট’ রাজ চক্রবর্তী ও শুভশ্রী গঙ্গোপাধ্যায় (Subhashree Ganguly)। রাজ চক্রবর্তীর (Raj Chakraborty) আরবানার বিলাসবহুল ফ্ল্যাটেই জমায়েত হয়েছেন টলি সেলেবরা। ঘরোয়া আড্ডা (Raj-Subhashree House Party) এক্কেবারে জমজমাট।

আড্ডা- খাওয়া-দাওয়া সব মিলিয়ে দারুণ জমজমাট রাজ ও শুভশ্রীর হাউজ পার্টি। হাজির ছিলেন একাধিক অভিনেতারা। ‘রাজশ্রী’ ছাড়াও যিশু সেনগুপ্ত (Jisshu Sengupta), পরমব্রত-পিয়া, ইন্দ্রদীপ দাশগুপ্ত, শাশ্বত চট্টোপাধ্যায়, কৌশিক গঙ্গোপাধ্যায় অনিরুদ্ধ রায়চৌধুরীরা মেতে উঠলেন জমজমাট আড্ডায়। সোশ্যাল পেজে এদিনের একটি ভিডিও ভাগ করেছেন রাজ। ভিডিওতে দেখা যাচ্ছে জমিয়ে নাচ- গান করছেন সকলে। গিটার বাজাচ্ছেন পরমব্রত, যিশু বাজাচ্ছেন কাহন। বসে বসেই নাচছেন পিয়া ও শুভশ্রী। সকলে একসঙ্গে গাইছেন ‘যাহা তেরি ইয়ে নজর হ্যাঁয়…’। এদিকে হঠাৎ অনিরুদ্ধর সঙ্গে নাচার ইচ্ছে প্রকাশ করলেন ইন্দ্রদীপ। সঙ্গীত পরিচালক ও পরিচালকের মজার নাচ ও দারুণ রসায়ন বাকিরাও উপভোগ করছেন।

আরও পড়ুন:এবার ওয়েব সিরিজ পরিচালনা করবেন কঙ্কনা!

প্রসঙ্গত,কালীপুজোর রাতে রাজ ও শুভশ্রী গিয়েছিলেন নৈহাটির বড় মা-র দর্শনে। সেখানে মাঝরাতে পুজো, অঞ্জলিতেও ভাগ নেন তাঁরা। অন্য দিকে, পরমব্রত ও পিয়ার কালীপুজো ও দিওয়ালি কেটেছে ছোট্ট নিষাদের সঙ্গে। কাজের সূত্রে, শুভশ্রীকে এরপর ফের দেখা যাবে কৌশিক গঙ্গোপাধ্যায়ের সঙ্গে। কদিন আগেই হল ছবির শুভ মহরত। নাম ওয়েটিং রুম।

View this post on Instagram

A post shared by Raj Chakrabarty (@rajchoco)

অন্য খবর দেখুন